La ruta va anar a càrrec de l'historiador David Martínez, de l'Ajuntament d'Igualada, i va arrencar a les 10 del matí a la plaça del Rei Neptú. Des d'allà vam adreçar-nos cap al nucli més antic de la ciutat. El recorregut va passar per llocs tan emblemàtics com la plaça de Sant Miquel, el portal de la Font Major, la plaça de Pius XII i la plaça de l'Ajuntament. Vam concloure la ruta amb una visita a l'interior de la Basílica de Santa Maria on vam poder gaudir de l'exposició permanent d'art religiós. La visita ha servit com a acte de cloenda dels cursos de català d'enguany i també del programa de les parelles lingüístiques d'aquest període.